ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱳᱰᱟᱨᱢᱟ ᱞᱟᱭᱤᱱ

ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱳᱰᱟᱨᱢᱟ ᱞᱟᱭᱤᱱ ᱫᱚ ᱑᱓᱘ ᱠᱤᱞᱚᱢᱤᱴᱚᱨ (᱘᱖ ᱢᱤᱞ) ᱡᱤᱞᱤᱧ ᱢᱤᱫᱴᱟᱹᱝ ᱕ ᱯᱷᱩᱴ ᱖ ᱤᱸᱪ (᱑,᱖᱗᱖ ᱢᱤᱞᱤᱢᱤᱴᱚᱨ) ᱵᱨᱚᱰᱜᱮᱡᱽ ᱴᱨᱮᱠ ᱠᱟᱱᱟ ᱾ ᱡᱟᱦᱟᱸ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱜᱤᱨᱤᱰᱤᱦ ᱦᱚᱱᱚᱛ ᱨᱮᱱᱟᱜ ᱜᱤᱨᱤᱰᱤᱦ ᱥᱚᱦᱚᱨ ᱞᱮᱠᱟᱛᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱚᱫᱷᱩᱯᱩᱨ ᱥᱚᱦᱚᱨ ᱠᱷᱚᱱ ᱠᱚᱰᱟᱨᱢᱟ ᱦᱚᱱᱚᱛ ᱨᱮᱱᱟᱜ ᱠᱚᱰᱟᱨᱢᱟ ᱥᱚᱦᱚᱨ ᱫᱷᱟᱹᱨᱤᱡ ᱥᱮᱱᱚᱜᱼᱟ ᱾ ᱱᱚᱣᱟ ᱫᱚ ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱢᱤᱫᱴᱟᱹᱝ ᱦᱟᱹᱴᱤᱧ ᱠᱟᱱᱟ ᱾ ᱠᱳᱰᱟᱨᱢᱟ-ᱢᱚᱦᱮᱥᱢᱩᱸᱰᱟ ᱦᱟᱹᱴᱤᱧ ᱫᱚ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱫᱷᱟᱱᱵᱟᱫᱽ ᱦᱚᱱᱚᱛ ᱟᱨ ᱜᱤᱨᱤᱰᱤᱦ-ᱢᱚᱫᱷᱩᱯᱩᱨ ᱦᱟᱹᱴᱤᱧ ᱫᱚ ᱥᱟᱢᱟᱝ ᱨᱮᱞᱣᱮ ᱨᱮᱱᱟᱜ ᱟᱥᱟᱱᱥᱳᱞ ᱰᱤᱵᱤᱡᱚᱱ ᱛᱟᱞᱟ ᱨᱮ ᱢᱮᱱᱟᱜᱼᱟ ᱾ ᱠᱳᱰᱟᱨᱢᱟ ᱠᱷᱚᱱ ᱢᱚᱦᱮᱥᱢᱩᱸᱰᱟ ᱫᱷᱟᱹᱨᱤᱡ ᱑᱑᱐ ᱠᱤᱞᱚᱢᱤᱴᱚᱨ (᱖᱘ ᱢᱤᱞ) ᱨᱮᱞ ᱞᱟᱭᱤᱱ ᱥᱟᱢᱟᱝ ᱛᱟᱞᱢᱟ ᱨᱮᱞᱣᱮ ᱨᱮᱱᱟᱜ ᱫᱷᱟᱱᱵᱟᱫᱽ ᱰᱤᱵᱤᱡᱚᱱ ᱨᱮᱱᱟᱜ ᱛᱟᱞᱢᱟ ᱨᱮ ᱵᱮᱱᱟᱣ ᱟᱠᱟᱱᱟ ᱾

ᱱᱟᱜᱟᱢ
ᱜᱤᱨᱤᱰᱤᱦ ᱨᱮᱞᱣᱮ ᱥᱴᱮᱥᱚᱱ ᱫᱚ ᱑᱘᱗᱑ ᱥᱟᱞ ᱨᱮ ᱥᱤᱧᱚᱛ ᱨᱮ ᱵᱨᱤᱴᱤᱥ ᱥᱚᱨᱠᱟᱨ ᱦᱚᱛᱮᱛᱮ (᱑᱙᱔᱗ ᱥᱟᱞ ᱨᱮ ᱥᱤᱧᱚᱛ ᱯᱷᱩᱨᱜᱟᱹᱞ ᱢᱟᱬᱟᱝ) ᱢᱩᱬ ᱞᱮᱠᱟᱛᱮ ᱴᱚᱴᱷᱟ ᱠᱷᱚᱱ ᱢᱤᱱᱚᱨᱟᱞ ᱥᱴᱳᱨᱥ ᱨᱮᱱᱟᱜ ᱴᱨᱟᱱᱥᱯᱚᱨᱴ ᱞᱟᱹᱜᱤᱫ ᱛᱮ ᱨᱮᱞᱣᱮ ᱥᱤᱰᱤᱝ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱘᱖᱕ ᱥᱟᱞ ᱨᱮ ᱨᱮᱞᱣᱮ ᱥᱟᱭᱰᱤᱝ ᱨᱮᱱᱟᱜ ᱵᱮᱱᱟᱣ ᱮᱢ ᱞᱮᱱᱟ ᱟᱨ ᱑᱘᱗᱑ ᱥᱟᱞ ᱨᱮ ᱯᱩᱨᱟᱹᱣ ᱞᱮᱱᱟ ᱾ ᱥᱟᱭᱰᱤᱝ ᱨᱮᱱᱟᱜ ᱢᱟᱹᱞᱤᱠ ᱫᱚ ᱥᱮᱱᱴᱨᱟᱞ ᱠᱚᱞᱯᱷᱤᱞᱰᱥ ᱞᱤᱢᱤᱴᱮᱰ ᱨᱮ ᱢᱮᱱᱟᱜᱼᱟ ᱾ ᱠᱳᱰᱟᱨᱢᱟ ᱠᱷᱚᱱ ᱢᱚᱦᱮᱥᱢᱩᱸᱰᱟᱹ ᱫᱷᱟᱹᱨᱤᱡ ᱑᱑᱐ ᱠᱤᱞᱚᱢᱤᱴᱚᱨ (᱖᱘ ᱢᱤᱞ) ᱴᱨᱮᱠ ᱵᱮᱱᱟᱣ ᱟᱠᱟᱱᱟ ᱾ ᱱᱚᱣᱟ ᱫᱚ ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ ᱨᱮᱞᱣᱮ ᱞᱟᱭᱤᱱ ᱠᱚᱰᱟᱨᱢᱟ ᱫᱷᱟᱹᱨᱤᱡ ᱵᱟᱲᱦᱟᱣ ᱮᱱᱟ, ᱡᱟᱦᱟᱸ ᱛᱮ ᱱᱚᱣᱟ ᱫᱚ ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱳᱰᱟᱨᱢᱟ ᱞᱟᱭᱤᱱ ᱞᱮᱠᱟᱛᱮ ᱵᱮᱱᱟᱣ ᱮᱱᱟ ᱾ ᱜᱤᱨᱤᱰᱤᱦ ᱨᱮ ᱢᱤᱫ ᱱᱟᱣᱟ ᱨᱮᱞᱣᱮ ᱥᱴᱮᱥᱚᱱ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱱᱤᱭᱩ ᱜᱤᱨᱤᱰᱤᱦ ᱨᱮᱞᱣᱮ ᱥᱴᱮᱥᱚᱱ (NGRH) ᱫᱚᱦᱚ ᱟᱠᱟᱱᱟ, ᱡᱟᱦᱟᱸ ᱫᱚ ᱱᱚᱣᱟ ᱰᱟᱦᱟᱨ ᱨᱮ ᱢᱟᱲᱟᱝ ᱠᱷᱚᱱ ᱢᱮᱱᱟᱜ ᱜᱤᱨᱤᱰᱤᱦ ᱨᱮᱞᱣᱮ ᱥᱴᱮᱥᱚᱱ (GRD) ᱮ ᱵᱟᱹᱜᱤ ᱭᱟᱜᱼᱟ, ᱡᱟᱦᱟᱸ ᱛᱮ ᱢᱚᱦᱮᱥᱢᱩᱸᱰᱟᱹ ᱦᱚᱸ ᱢᱤᱫ ᱡᱚᱸᱠᱥᱚᱱ ᱥᱴᱮᱥᱚᱱ ᱵᱮᱱᱟᱣ ᱮᱱᱟ ᱾

᱑᱖ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱦᱤᱞᱚᱜ, ᱥᱟᱢᱟᱝ ᱨᱮᱞᱣᱮ ᱟᱡᱟᱜ ᱯᱨᱮᱥ-ᱨᱤᱱᱤᱡᱽ ᱨᱮ ᱑᱖ ᱯᱷᱮᱵᱽᱨᱩᱣᱟᱨᱤ, ᱒᱐᱑᱙ ᱠᱷᱚᱱ ᱢᱤᱫ ᱯᱟᱥᱮᱱᱡᱚᱨ ᱴᱨᱮᱱ ᱥᱮᱵᱟ ᱨᱮᱱᱟᱜ ᱟᱯᱱᱟᱨ ᱠᱮᱫᱼᱟ ᱾ ᱒᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱠᱳᱰᱟᱨᱢᱟ ᱠᱷᱚᱱ  ᱞᱮᱠᱟᱛᱮ ᱢᱚᱫᱷᱩᱯᱩᱨ ᱫᱷᱟᱹᱨᱤᱡ ᱾ ᱢᱟᱲᱟᱝ ᱥᱮᱱ ᱥᱮᱱᱚᱜ ᱨᱮᱱᱟᱜ ᱚᱠᱛᱚ ᱫᱚ ᱔ ᱴᱟᱲᱟᱝ ᱕ ᱴᱤᱯᱤᱡ ᱢᱮᱱᱟᱜᱼᱟ ᱟᱨ ᱨᱩᱣᱟᱹᱲ ᱨᱮᱱᱟᱜ ᱚᱠᱛᱚ ᱫᱚ ᱔ ᱴᱟᱲᱟᱝ ᱒᱕ ᱴᱤᱯᱤᱡ ᱢᱮᱱᱟᱜᱼᱟ ᱾ ᱥᱟᱢᱟᱝ ᱨᱮᱞᱣᱮ ᱦᱚᱸ ᱢᱤᱫᱴᱟᱹᱝ ᱯᱟᱥᱮᱱᱡᱚᱨ ᱴᱨᱮᱱ ᱥᱮᱵᱟ ᱮ ᱩᱪᱷᱟᱹᱱ ᱠᱮᱫᱼᱟ ᱾ ᱒᱕ ᱯᱷᱮᱵᱽᱨᱩᱣᱟᱨᱤ ᱒᱐᱑᱙ ᱦᱤᱞᱚᱜ ᱠᱚᱰᱟᱨᱢᱟ ᱠᱷᱚᱱ ᱢᱚᱦᱮᱥᱢᱩᱸᱰᱟᱹ ᱡᱚᱸᱠᱥᱚᱱ ᱫᱷᱟᱹᱨᱤᱡ ᱚᱱᱠᱟᱱ ᱯᱨᱮᱥ-ᱨᱤᱱᱤᱡᱽ ᱦᱚᱛᱮᱛᱮ ᱾ ᱢᱟᱲᱟᱝ ᱥᱮᱫ ᱥᱮᱱᱚᱜ ᱨᱮᱱᱟᱜ ᱚᱠᱛᱚ ᱫᱚ ᱯᱮ ᱴᱟᱲᱟᱝ ᱜᱮᱞ ᱴᱤᱯᱤᱡ ᱢᱮᱱᱟᱜᱼᱟ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱢᱚᱫᱷᱩᱯᱩᱨ-ᱜᱤᱨᱤᱰᱤᱦ-ᱠᱚᱰᱟᱨᱢᱟ ᱞᱟᱭᱤᱱ ᱫᱚ ᱚᱠᱴᱚᱵᱚᱨ ᱒᱐᱒᱐ ᱨᱮ ᱯᱩᱨᱟᱹ ᱤᱞᱮᱠᱴᱨᱤᱯᱷᱤᱞᱰ ᱮᱱᱟ ᱾

ᱟᱨᱦᱚᱸ ᱧᱮᱞ ᱢᱮ
 ᱜᱤᱨᱤᱰᱤᱦ ᱨᱮᱞᱣᱮ ᱥᱴᱮᱥᱚᱱ
 ᱢᱚᱫᱷᱩᱯᱩᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱠᱳᱰᱟᱨᱢᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱱᱤᱭᱩ ᱜᱤᱨᱤᱰᱤᱦ ᱨᱮᱞᱣᱮ ᱥᱴᱮᱥᱚᱱ

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱤᱱᱰᱤᱭᱟ ᱨᱮᱞ ᱤᱱᱯᱷᱚ
 Erail

ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮ ᱨᱮᱞ ᱥᱟᱜᱟᱲᱚᱢ